După meciul dintre FCU Craiova și FC Hermannstadt, Gruparea de Jandarmi Mobilă Craiova a sancționat contravențional 7 suporteri. Cuantumul amenzilor a fost în valoare totală de 1875 lei. Suporterii au primit și sancțiunea complementară de interzicere a accesului la competițiile sportive, pentru de 6 luni, respectiv 1 an.
Suporterii au fost sancționați pentru că au aruncat în direcția suprafeței de joc cu obiecte (scaune, materiale pirotehnice). Suporterii au introdus în arena sportivă și bannere cu conținut obscen.
Se fac verificări pentru identificarea tuturor celor care au încălcat normele legale în vigoare, în vederea luării măsurilor ce se impun.
Jandarmii recomandă suporterilor, ca pe timpul competițiilor sportive:
- să se manifeste în mod civilizat,
- să nu se implice în incidente, care ar putea duce la tulburarea ordinii și liniștii publice.
Pe lângă amendă, li se poate aplica și sancțiunea complementară de interzicere a accesului la competițiile și jocurile sportive de genul celor la care aceștia au săvârșit fapte antisociale.